stanford-oval/wikipedia huggingface dataset:
Ampumahiihdon maailmanmestaruuskilpailut 2021 – miesten normaalimatka

| Ampumahiihdonmaailmanmestaruuskilpailut 2021   |
| --- | --- | --- | --- | --- | --- | --- | --- |
| Normaalimatka |  | miehet |  | naiset |  |  |  |
| Pikakilpailu |  | miehet |  | naiset |  |  |  |
| Takaa-ajo |  | miehet |  | naiset |  |  |  |
| Yhteislähtö |  | miehet |  | naiset |  |  |  |
| Viesti |  | miehet |  | naiset |  |  |  |
| Sekakilpailut |  | pariviesti |  | sekaviesti |  |  |  |
| n · k ·  | n · k ·  | n · k ·  | n · k ·  |  |  |  |  |
Miesten normaalimatka ampumahiihdon maailmanmestaruuskilpailuissa 2021 järjestettiin 17. helmikuuta 2021.
Anna Manahan

Anna Maria Manahan (18. lokakuuta 1924 – 8. maaliskuuta 2009) oli irlantilainen näyttelijä. Hän esiintyi teatterissa useissa maissa; hän näytteli muiden muassa Tennessee Williamsin, Brian Frielin, Martin McDonaghin ja John B. Keanen näytelmissä. Hänellä oli myös elokuva- ja televisiorooleja.
Manahan voitti Tony-palkinnon. Hän oli myös Limerickin yliopiston kunniatohtori (2002).
Aiheesta muualla

Anna Manahan Internet Movie Databasessa. (englanniksi)
Asunto-Osakeyhtiö Kotila

| Asunto-Osakeyhtiö Kotila |
| --- | --- |

Osoite:  Vapaudenkatu 4
Sijainti:  Lahti
Koordinaatit:  60°59′03.8930″N, 25°39′15.6173″E
Valmistumisvuosi:  1911
Suunnittelija:  Wivi Lönn
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kotila 1911–1918 kuvatussa valokuvassa vasemmalla.
Asunto-Osakeyhtiö Kotila on Wivi Lönnin suunnittelema, vuonna 1911 valmistunut, Lahdessa sijaitseva rakennus. Lönn teki suunnittelutyön vuonna 1910, jolloin jo myös valmistuivat erilliset ulkorakennukset tontin itälaitaan. Päärakennuksen on kuvattu edustavan "rauhallista jälkijugendia, jossa on myös viitteitä klassismista."
Rakennukseen toteutettiin aikaansa nähden hyvin edistyneitä ratkaisuja: esimerkiksi huoneistoihin kylpyhuoneet ja pienet puuhissit halkojen nostamiseksi.
Ampumahiihdon maailmanmestaruuskilpailut 2021 – naisten pikakilpailu

| Ampumahiihdonmaailmanmestaruuskilpailut 2021   |
| --- | --- | --- | --- | --- | --- | --- | --- |
| Normaalimatka |  | miehet |  | naiset |  |  |  |
| Pikakilpailu |  | miehet |  | naiset |  |  |  |
| Takaa-ajo |  | miehet |  | naiset |  |  |  |
| Yhteislähtö |  | miehet |  | naiset |  |  |  |
| Viesti |  | miehet |  | naiset |  |  |  |
| Sekakilpailut |  | pariviesti |  | sekaviesti |  |  |  |
| n · k ·  | n · k ·  | n · k ·  | n · k ·  |  |  |  |  |
Naisten pikakilpailu ampumahiihdon maailmanmestaruuskilpailuissa 2021 järjestetään 13. helmikuuta 2021.
Anna Maria Corazza Bildt

| Anna Maria Corazza Bildt |
| --- | --- |
 Corazza Bildt vuonna 2014.
Euroopan parlamentin jäsen
 Ruotsi 2009–2019  
Henkilötiedot
Syntynyt: 10. maaliskuuta 1963 (ikä 61) Rooma, Italia
Tiedot
Puolue:  Liberaalit
Muut puolueet:  Maltillinen kokoomus
Anna Maria Corazza Bildt (s. 10. maaliskuuta 1963 Rooma, Italia) on ruotsalainen entinen maltillisen kokoomuksen ja nykyinen liberaalien poliitikko. Hän on ollut Euroopan parlamentin jäsen vuosina 2009–2019. Häntä ei valittu maltillisen kokoomuksen ehdokkaaksi vuoden 2019 europarlamenttivaaleissa. Vuoden 2024 vaaleissa hän on liberaalien ehdokas. Corazza Bildt on työskennellyt myös virkamiehenä muun muassa Italian ulkoministeriössä, OECD:ssa ja YK:ssa.
Anna Maria Corazza Bildt on ollut vuodesta 1998 naimisissa Carl Bildtin kanssa.
Aiheesta muualla

Kuvia tai muita tiedostoja aiheesta Anna Maria Corazza Bildt Wikimedia Commonsissa
Anna Maria Corazza Bildt Ruotsin valtiopäivien verkkosivuilla (ruotsiksi)
Anna Maria Corazza Bildt Euroopan parlamentin jäsenet. Euroopan parlamentti.
Animal (Def Leppardin kappale)

| ”Animal” Def Leppard |
| --- | --- | --- |

Singlen tiedot
 Albumilta: Hysteria (1987)
 B-puoli: ”Yhdysvaltain painos; "I Wanna Be Your Hero" Ison-Britannian painos; "Tear It Down”
 Äänitetty : 1984
 Julkaistu:  heinäkuussa 1987  syyskuussa 1987
 Formaatti: 7"- ja 12" vinyyli
 Tekijä(t): Joe Elliott, Rick Savage, Steve Clark, Phil Collen, Robert John "Mutt" Lange
 Tuottaja(t): Robert John "Mutt" Lange
 Tyylilaji: hard rock, glam rock, glam metal
 Kesto: 04.02
 Levy-yhtiö: Mercury
Listasijoitukset
  Suomen virallinen lista: 19.
Def Leppardin muut singlet
| ”Women” 1987 | ”Animal” 1987 | ”Hysteria” 1987 |
"Animal" on brittiläisen rockmusiikkia esittävän Def Leppardin kappale vuodelta 1987.
"Animal" on kolmas raita yhtyeen vuonna 1987 ilmestyneellä studioalbumilla Hysteria. Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Yhtyeen kotimaassa "Animal" julkaistiin Hysterian ensimmäisenä singlenä vuoden 1987 heinäkuussa, kun taas Yhdysvalloissa, Kanadassa ja Australiassa "Animal" ilmestyi singlenä vuoden 1987 syyskuussa Hysterian toisena singlenä "Womenin" jälkeen.
Yhtyeen kotimaassa "Animal" menestyi singlelistoilla kiitettävästi saavuttaen Ison-Britannian singlelistalla sijan 6, ja Yhdysvalloissa kappale nousi Billboardin singlelistalla sijalle 19. Suomessa kappale nousi virallisen singlelistan sijalle 19. Se oli ensimmäinen neljänkymmenen parhaan joukkoon Billboardin singlelistalla yltänyt Def Leppardin kappale, ja menestyksensä johdosta se vakiinnutti nopeasti paikkansa yhtyeen konserttien ohjelmistossa.
Ison-Britannian painoksella "Animalin" b-puolelle päätyi kappale "Tear It Down", joka sai b-puoleksi yllättävänkin paljon radiosoittoa ja siitä muodostui jopa pienoinen hitti; yhtye muun muassa esitti kappaleen vuoden 1989 MTV Video Music Awards-tapahtumassa ja myöhemmin se nauhoitettiin uudelleen yhtyeen seuraavalle studioalbumille, vuoden 1992 Adrenalizelle. Yhdysvalloissa "Animalin" b-puolena oli puolestaan "I Wanna Be Your Hero", joka esiintyi vielä samana vuonna yhtyeen "Pour Some Sugar on Me"-hittisinglen b-puolella Ison-Britannian painoksella.
Yhtye julkaisi Royal Philharmonic Orchestran kanssa äänitetyn singleversion kappaleesta keväällä 2023. Kokonainen albumi Def Leppardin hittejä orkesterin kanssa äänitettynä ilmestyy toukokuussa 2023.
Kappaleet > Yhdysvaltain painos

Animal – 4.02 (säv. Joe Elliott, Steve Clark, Phil Collen, Rick Savage, Robert John "Mutt" Lange)
I Wanna Be Your Hero – 4.36 (säv. Elliott, Clark, Collen, Savage, Lange)
Kappaleet > Ison-Britannian painos

Animal – 4.02 (säv. Elliott, Clark, Collen, Savage, Lange)
Tear It Down – 3.38 (säv. Elliott, Clark, Collen, Savage)
Atos

Atos tai ATOS voi tarkoittaa seuraavia:
Atos, miehen etunimi
Atos, ylikansallinen teknologiayritys
ATOS, American Theater Organ Society
ATOS, East Japan Railway Companyn käyttämä ohjaus- ja hallintajärjestelmä (engl. autonomous decentralized transport operation control system)
Hyundai Atos, Hyundai Motor Companyn valmistama kaupunkiauto
A-I-R Atos, A-I-R:n valmistama lentokonesarja
Atossa Genetics, terveysyritys, jonka NASDAQ-symboli on ATOS.
Assaba

Assaban alue Mauritanian kartalla.
Assaban alueen departementit.
Assaba on hallintoalue eli wilaya Mauritanian eteläosassa. Sen keskus on Kiffan kaupunki. Alueen pinta-ala on noin 36 600 neliökilometriä. Asukkaita on 325 900 henkeä (vuonna 2013).
Assaban alue rajoittuu lounaassa Guidimaghan ja Gorgolin, lännessä Braknan, pohjoisessa Tagantin ja idässä Hodh El Gharbin alueisiin sekä etelässä Maliin. Se on etupäässä tasankoa, jonka Tagantin ylängön reuna-alue jakaa pohjois-eteläsuunnassa kahteen osaan. Alueelta saavat alkunsa Senegalin sivujoet Gorgol ja Karakoro. Pohjoisosa kuuluu Saharan ja eteläosa Sahelin vyöhykkeisiin.
Alueeseen kuuluvat Kiffan, Barkéolin, Boumdeidin, Gueroun ja Kankoussan departementit eli moughataat. Kuntia on yhteensä 26. Maaseutuväestöä on 70, kaupunkiväestöä 27 ja nomadeja kolme prosenttia.
Kiffan kautta kulkee Nouakchottin ja Néman välinen valtatie N3. Alueen pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat durra ja maissi. Lisäksi kasvatetaan taatelipalmuja. Tuotantoeläimiä ovat naudat, lampaat, vuohet ja kamelit.
Annica Åhlén

| Mitalit> Maa:  Ruotsi.Naisten jääkiekko. Olympialaiset  | Mitalit> Maa:  Ruotsi.Naisten jääkiekko. Olympialaiset  | Mitalit> Maa:  Ruotsi.Naisten jääkiekko. Olympialaiset  | Maa:  Ruotsi> Naisten jääkiekko. |
| --- | --- | --- | --- |
|  Pronssia | Salt Lake City 2002 | jääkiekko |  |
| EM-kilpailut  | EM-kilpailut  | EM-kilpailut  |  |
|  Kultaa | Venäjä 1996 | jääkiekko |  |
|  Hopeaa | Länsi-Saksa 1989 | jääkiekko |  |
|  Hopeaa | Tšekkoslovakia 1991 | jääkiekko |  |
|  Hopeaa | Tanska 1993 | jääkiekko |  |
|  Hopeaa | Latvia 1995 | jääkiekko |  |
Annica Gunilla Åhlén (s. 17. tammikuuta 1975 Trångsund, Huddinge, Ruotsi) on ruotsalainen maajoukkuetasolla 1980-, 1990- ja 2000-luvuilla pelannut jääkiekkoilija, jonka pelipaikka oli maalivahti. Hän pelasi Ruotsin naisten jääkiekkomaajoukkueessa olympialaisten jääkiekkoturnauksessa 1998 Naganossa ja 2002 Salt Lake Cityssä, jolloin Ruotsin joukkue saavutti pronssia. MM-kilpailuissa hän edusti maajoukkuettaan kaikissa turnauksissa 1990–1997 sekä Yhdysvalloissa 2001. EM-kilpailuissa Åhlén edusti Ruotsia kaikissa järjestetyissä turnauksissa. Seuratasolla hän edusti urallaan AIKia ja Brynäs IF:tä.
Armfelt

| Armfelt |
| --- | --- |
 Armfelt-aatelissuvun vaakuna George Granfeltin vuoden 1889 teoksessa Finlands ridderskaps och adels vapenbok
Perustaja:  Erich Larsson
Aateloitu:  1648
Armfelt (Armfeldt) on ruotsalaisperäinen aatelissuku, jonka jäseniä asuu myös Suomessa. Suku polveutuu talonpoika Lars Erikssonista, joka asui Frösönissä Norjan Jämtlandissa. Hänen poikansa Erich Larsson (k. 1659), joka toimi Inkerinmaalla ensin luutnanttina, myöhemmin kapteeniluutnanttina ja komendanttina, aateloitiin vuonna 1648 nimellä Armfält, ja vuonna 1650 suku introdusoitiin ritarihuoneeseen numerolla 458. Hänen pojanpoikansa, kenraali Carl Gustaf Armfelt, ylennettiin vuonna 1731 vapaaherraksi, minkä vuoksi hänen jälkeläisensä introdusoitiin ritarihuoneeseen numerolla 213. Vuodesta 1818 lähtien suku on ollut myös Suomen ritarihuoneessa. Suomessa suvusta on myös kreivillinen haara, sillä keisari Aleksanteri I korotti Gustaf Mauritz Armfeltin kreivin arvoon vuonna 1812.
Ruotsin aatelinen sukuhaara sammui vuonna 1868, Suomen vapaaherrallinen sukuhaara jo vuonna 1839. Elossa ovat yhä Ruotsin vapaaherrallinen sekä Suomen aatelinen ja kreivillinen haara.
Vapaaherrallisen sukuhaaran vaakuna.
Kreivillisen sukuhaaran vaakuna.
Tunnettuja suvun jäseniä

Carl Gustaf Armfelt (vanhempi) (1666–1734), vapaaherra, jalkaväenkenraali
Claes Armfelt (1706–1769) edellisen poika, vapaaherra, everstiluutnantti
Carl Gustaf Armfelt (nuorempi) (1724–1792), Carl Gustaf vanhemman pojanpoika, vapaaherra, kenraalimajuri, Anjalan liiton johtomies
Magnus Wilhelm Armfelt (1725–1795), vapaaherra ja kenraalimajuri
Gustaf Mauritz Armfelt (1757–1814), kreivi, hovimies, diplomaatti ja jalkaväenkenraali, Magnus Wilhelm Armfeltin poika (puoliso Hedvig Ulrika De la Gardie)
Carl Johan Armfelt (1764–1819), sotilas ja valtiopäivämies
August Filip Armfelt (1768–1839), vapaaherra, tilanomistaja, everstiluutnantti ja valtiopäivämies, Magnus Wilhelm Armfeltin poika
Alexander Armfelt (1794–1876), kreivi, Suomen ministerivaltiosihteeri, Gustaf Mauriz Armfeltin poika
Gustaf Magnus Armfelt (1792–1856), kreivi, suomalainen kenraaliluutnantti, kuvernööri ja senaattori, Gustaf Mauriz Armfeltin poika
Carl Magnus Vilhelm Armfelt (1797–1878), kreivi, suomalainen kenraalilmajuri, Gustaf Mauriz Armfeltin poika
Gustaf Vilhelm Arthur Armfelt (1821–1880), kreivi, suomalainen kenraalimajuri, Gustaf Magnus Armfeltin poika
Alexander Johan Fredrik Armfelt (1826–1898), suomalainen Venäjän keisarillisen laivaston kontra-amiraali
August Magnus Gustaf Armfelt (1826–1894), tilanomistaja ja valtiopäivämies
Mauritz Wladimir Armfelt (1827–1888), kreivi, virka- ja valtiopäivämies, Alexander Armfeltin poika
Gösta Philip Armfelt (1830–1880), vapaaherra, kirjailija
Carl Magnus Mauritz Armfelt (1836–1890), teollisuus- ja valtiopäivämies
Carl Alexander Armfelt (1850–1925), kreivi, ministerivaltiosihteerin apulainen, Gustaf Vilhelm Arthur Armfeltin poika
Alexander Armfelt (1862–1941), kreivi, kamariherra, todellinen valtioneuvos, Mauritz Wladimir Armfeltin poika
Carl August Reinhold Lars Armfelt (1862–1942), tilanomistaja ja valtiopäivämies, August Magnus Gustaf Armfeltin poika
Carl Eugen Armfelt (1863–1908), arkkitehti ja virka- ja valtiopäivämies, Carl Magnus Mauritz Armfeltin poika
Alexandrine Armfelt (1866–1933), suomalais-venäläinen säveltäjä, Mauritz Wladimir Armfeltin tytär
Karl Gustaf Hjalmar Armfelt (1873–1959), kultaseppä
Anita Armfelt (1909–1988), kirjailija
Carl Armfelt (s. 1956), suomalainen säveltäjä
Kuvia

Carl Gustaf Armfelt
Gustaf Mauritz Armfelt
Alexander Armfelt
Suvun vaakuna Halikon kirkossa.
Aiheesta muualla

/ Armfelt (1600–) Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Armfelt nr 213
Armfelt nr 458
Luettelo televisiosarjan Tähtiportti sivuhahmoista

Tähtiportti on tieteiselokuva ja sitä seurannut televisiosarja.
Tau'rit > Malcolm Barrett

Agentti Barrett (Peter Flemming) toimii NID-järjestössä, jonka rikollispuoli on koettanut kaikin keinoin estää SGC:n toiminnan. Barrett ei kuitenkaan kuulu NID:n rikollisjärjestöön vaan on SGC:n puolella ja on auttanut sen henkilökuntaa useaan otteeseen. Hän on osoittanut jonkin verran kiinnostusta Samantha Carteria kohtaan.
Tau'rit > Jacob Carter

Jacob Carter (Carmen Argenziano) oli Samantha Carterin isä. Hän oli entinen armeijan kenraalimajuri, joka sairastui syöpään ja oli kuolemaisillaan. Sam kuitenkin pelasti hänet ehdottamalla, että hän liittyisi tok'riin. Jacob jakoi ruumiinsa korkea-arvoisen tok'ra Selmakin kanssa ja oli tärkeä apu Maan ihmisille ja osa tok'rien vastarintaliikettä Selmakin kuolemaan saakka. Kun Selmak kuoli, Jacobin ruumis ei kestänyt ja myös Jacob kuoli.
Tau'rit > Paul Davis

Majuri Paul Davis (Colin Cunningham) työskentelee Pentagonissa ja saapuu auttamaan SGC:tä, kun näillä on suurempia ongelmia suhteissa muihin maailmoihin tai vaikeita poliittisia ristiriitoja omalla kotiplaneetallaan.
Tau'rit > Janet Fraser

Tohtori Janet Fraser (Teryl Rothery) oli SGC:n lääkäri. Hän adoptoi Cassandra-nimisen, vieraalta planeetalta tulleen tytön ja oli Samantha Carterin hyvä ystävä. Hän hoiti potilaitaan intohimolla ja matkusti toisinaan tähtiportin kautta toisille planeetoillekin ennen kuolemaansa taistelutilanteessa.
Tau'rit > Walter Harriman

Ylivääpeli (master sergeant) Harriman (Gary Jones) on SGC:n teknikko, jonka tehtävänä on avata ja sulkea tähtiportti sekä avustaa muissa tehtävissä tarpeen vaatiessa. 6. tuotantokaudella Harriman johti Prometheusta taistelussa Anubiksen laivuetta vastaan.
Tau'rit > Charles Kawalsky

Majuri Charles Kawalsky (Jay Acovone) oli Tähtiportti-elokuvassa mukana ensimmäisessä ryhmässä, joka matkusti tähtiportin läpi. Hän oli Jack O'Neillin hyvä ystävä. Kawalsky oli mukana myös sarjassa, mutta jo sen alkupuolella häneen tunkeutui goa'uld, jota ei pystytty onnistuneesti poistamaan, ja hän kuoli.
Tau'rit > Robert Kinsey

Senaattori, myöhemmin varapresidentti Robert Kinsey (Ronny Cox) oli juonitteleva poliitikko, jonka tavoitteena oli saada Tähtiportti-ohjelma omiin käsiinsä. Hän yritti moneen otteeseen savustaa SGC:n henkilökuntaa ulos ohjelmasta ja koetti saada NID-järjestölle valtiudet tähtiportin hallintaan. Hän pyrki tähän myös keinoin, jotka eivät kestäneet päivänvaloa. Kinsey olisi halunnut Yhdysvaltain presidentiksi, mutta SGC:n onneksi Henry Hayes peittosi hänet vaalikamppailussa. Kinsey kuoli goa'uldin tunkeuduttua häneen.
Tau'rit > Carolyn Lam

Tohtori Carolyn Lam (Lexa Doig) on SGC:n vastaava lääkäri (tuotantokaudelta 9 alkaen). Hän on kenraali Hank Landryn tytär. Carolynin ja hänen isänsä välit ovat kireät. Hän suostui työskentelemään SGC:ssä ennen kuin tiesi isänsä johtavan laitosta.
Tau'rit > Catherine Langford

Catherine Langford (Elizabeth Hoffman) oli Maan tähtiportin alun perin löytäneen tiedemiehen tytär. Hän esitteli Tähtiportti-ohjelman Daniel Jacksonille, ja hänellä oli hallussaan medaljonki, jonka avulla Daniel sai selville tähtiportin toimintaperiaatteen. Catherine oli innokkaasti mukana Tähtiportti-projektin alkumetreillä ja toimi avustavana asiantuntijana. Koska hän oli myöhemmin jo eläkkeellä, hän ei enää ollut aktiivisesti mukana tähtiporttiin liittyvissä asioissa. Nyttemmin hän on jo kuollut. Catherinen kihlattu Ernest Littlefield (Keene Curtis/Paul McGillion) oli ensimmäinen nykyajan tau'ri, joka käytti tähtiporttia. Hänen tiiminsä onnistui vuonna 1945 aktivoimaan tähtiportin ja Ernest ilmoittautui vapaaehtoiseksi. Hän jäi yksin jumiin vieraalle planeetalle vuosikymmeniksi, kunnes TP-1 mukanaan Catherine saapui pelastamaan hänet viisikymmentä vuotta myöhemmin.
Tau'rit > Bill Lee

Bill Lee (Bill Dow) on SGC:ssä työskentelevä siviilitiedemies ja insinööri. Hän on muun muassa joutunut Daniel Jacksonin kanssa terroristijoukon panttivangiksi Hondurasissa, purkanut goa'uldien räjähtämäisillään olevaa pommia Teal'cin kanssa ja esitellyt tiedekonferenssissa havainnollisesti plasma-asetta. Lee ei ole SGC:n henkilökunnasta kaikkein teräshermoisimmasta päästä ja hänen teknologiset saavutuksensa ovat toisinaan aiheuttaneet enemmän haittaa kuin hyötyä, mutta ylipäätään hän on ollut hyödyllinen lisä SGC:n teknologiatiimissä.
Tau'rit > Harry Maybourne

Eversti Maybourne (Tom McBeath) on halveksittu pahanilmanlintu, joka vaikeutti SGC:n toimintaa ja perusti maanalaisen liikkeen, joka kävi maan toisen tähtiportin kautta varastamassa teknologiaa. Kun tämä paljastui, Maybourne tuomittiin maanpetoksesta. Tuomionsa jälkeen hän on auttanut satunnaisesti Jack O'Neilliä tiedoillaan armeijan salaisista operaatioista, ja vaikka hän edelleen työskentelee etupäässä omaksi hyväkseen, hänestä on ollut hyötyä mm. taistelussa goa'uldeja vastaan.
Tau'rit > Rodney McKay

Rodney McKay (David Hewlett) on tiedemies, joka vieraili SGC:ssä ja liittyi myöhemmin osaksi Atlantis-retkikuntaa. Hän on tietoinen älykkyydestään eikä epäile kehuskella sillä varsinkaan Samantha Carterin lähettyvillä, mikä on aiheuttanut jännitystä heidän välilleen. Ks. lisää.
Tau'rit > Pete Shanahan

Pete Shanahan (David DeLuise) on Samantha Carterin entinen poikaystävä ja kihlattu, joka on ammatiltaan poliisi. Carter jätti hänet, koska oli epätietoinen tunteistaan häntä kohtaan ja tiesi olevansa kiintynyt Jack O'Neilliin.
Tau'rit > Siler

Kersantti Siler (Dan Shea) on satunnaisesti esiintyvä teknikko ja korjaaja SGC:ssä. Hänet kutsutaan paikalle, kun kaivataan remonttimiestä.
Tau'rit > Elizabeth Weir

Elizabeth Weir (Jessica Steen/Torri Higginson) on kansainvälisiin suhteisiin erikoistunut neuvottelija, joka toimi hetken aikaa SGC:n johdossa George Hammondin ylennyksen jälkeen. Myöhemmin hänestä tehtiin Atlantis-retkikunnan johtaja. Ks. lisää.
Muut ihmisrotuun kuuluvat hahmot > Cassandra

Cassandra (Katie Stuart) on tyttö, jonka TP-1 löysi Hanka-planeetalta. Koko muu väestö planeetalla oli kuollut, ja TP-1 toi tytön Maahan ihmetellen, miten tämä oli selviytynyt massatuhosta. Cassandrasta paljastui goa'uldien asentama aikapommi, joka oli lähellä tuhota koko SGC:n. Tyttö kuitenkin saatiin pelastettua. Tohtori Janet Fraser adoptoi hänet, ja Samantha Carterilla on myös läheinen suhde häneen.
Muut ihmisrotuun kuuluvat hahmot > Kasuf

Kasuf (Erick Avari) oli abydoslainen kylänpäällikkö ja Daniel Jacksonin vaimon Sha'ren isä. Hänet tavattiin jo Tähtiportti-elokuvassa. Hän oli ensimmäinen vierasplaneettalainen ihminen, jonka kanssa Maan asukkaat tekivät tuttavuutta.
Muut ihmisrotuun kuuluvat hahmot > Linnea

SG-1 tutustuu Linneaan planeetan vankilassa ja auttavat häntä pakenemaan, ennen kuin totuus Linneasta paljastuu..
(Bonnie Bartlett) Myöhemmin he törmäävät samaiseen "maailmojen tuhoajaan" tämän menetettyä muistinsa ja nuorennettua kymmeniä vuosia.
Muut ihmisrotuun kuuluvat hahmot > Martin Lloyd

Martin Lloyd (Willie Garson) pakeni planeettaansa uhkaavaa katastrofia maahan. Samalla aluksella tulleet pakolaiset huumasivat Lloydin saadakseen tämän unohtamaan alkuperäisen kotiplaneettansa. Totuuden selvittyä Lloyd palasi kotilaneetalleen vain todetakseen sen tuhoutuneen. 
Lloyd käytti tietojaan Tähtiportista luodakseen scifi tv-sarjan Wormhole Extremen. Myöhemmin Lloyd osallistui myös Wormhole Extreme tv-elokuvan tuottamiseen.
Muut ihmisrotuun kuuluvat hahmot > Narim

Narim (Garwin Sanford) oli tollanilainen, hyväntahtoinen mies, joka ihastui Samantha Carteriin. Hän paljasti tollanilaisten Maata vastaan järjestämän hyökkäysyrityksen ja esti sen toteutumisen. Narim luultavasti kuoli goa'uldien hyökättyä Tollanan planeetalle.
Muut ihmisrotuun kuuluvat hahmot > Sha're / Shau'ri

Sha're (Vaitiare Bandera) (elokuvassa Shau'ri) oli Kasufin tytär ja Daniel Jacksonin vaimo. Daniel tapasi hänet Maan ihmisten ensimmäisellä tähtiporttimatkalla Abydos-planeetalla ja meni hänen kanssaan väärinkäsityksen vuoksi naimisiin. Hän rakastui Sha'reen ja jäi tämän kanssa Abydokselle muun retkikunnan palatessa takaisin Maahan. Heti sarjan alussa Apophis-goa'uld kidnappasi Sha'ren ja Daniel liittyi TP-1:een löytääkseen hänet. Apophiksen kuningatar Amonet tunkeutui Sha'ren ruumiiseen pakottaen tämän goa'uldiksi. Daniel yritti loppuun saakka pelastaa Sha'ren, mutta lopulta Teal'cin oli tapettava Sha're/Amonet tämän yrittäessä murhata Danielin.
Muut ihmisrotuun kuuluvat hahmot > Skaara

Skaara (Alexis Cruz) on Abydokselta kotoisin oleva Kasufin poika ja Sha'ren veli. Apophis kidnappasi myös hänet, ja Apophiksen poika Klorel tunkeutui Skaaran ruumiiseen. Kenraali Jack O'Neill piti paljon Skaarasta ja pyrki pelastamaan tämän goa'uldeilta. Toisin kuin Sha're, Skaara onnistuttiinkin pelastamaan ja Klorel karkotettiin hänen ruumiistaan. Goa'uld Anubis hyökkäsi myöhemmin Abydokselle ja tuhosi planeetan, mutta muinaiset nostivat Skaaran ja muut abydonialaiset korkeammalle elämisen tasolle.
Jaffat > Bra’tac

Bra’tac (Tony Amendola) on Chulak-planeetalla asuva suuri jaffamestari, joka koulutti Teal’cin ja auttoi tätä uskomaan, että goa'uldit ovat epäjumalia. Hänellä on ollut ja on edelleen tärkeä asema jaffojen vastarinnassa, ja hän on auttanut TP-1:tä monet kerrat.
Jaffat > Drey'auc

Drey'auc (Salli Richardson) oli Teal'cin vaimo ja Rya'cin äiti. Hän kuoli, koska ei halunnut ottaa ruumiiseensa uutta goa'uldia edellisen tultua täysi-ikäiseksi.
Jaffat > Gerak

Gerak (Louis Gossett Jr.) oli Vapaan Jaffavaltion ensimmäinen johtaja. Hän oli konservatiivi ja Teal'cin poliittinen vastustaja. Gerak oli epäluuloinen tau'reja kohtaan eikä halunnut olla näiden kanssa tekemisissä. Myöhemmin Gerakista tehtiin orien saarnaaja, mutta lopulta hän ymmärsi orien petollisuuden. Hän auttoi pelastamaan Maan orien lähettämältä rutolta, minkä vuoksi orit tappoivat hänet.